Piombino Dese
Piombino Dese je naselje i općina (comune) od 9,539 stanovnika u talijanskoj regiji Veneto - Provicija Padova.

Piombino Dese je danas poznat po Palladijevoj - Vili Cornaro koja je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta - Historijski centar Vicenze i Palladijeve vile.

Geografske karakteristike 

Piombino Dese leži u dolini rijeke Sile u zoni koja je proglašena Parkom prirode (Parco naturale regionale del Fiume Sile), udaljen 20 km sjeverno od centra Padove.

Historija 

Piombino je prvi put dokumentiran 1152. u buli pape Eugena III., u kojoj se među imovinom Dijeceze Treviso nabraja i Piombino Dese kao feud.

Sve do početka 15. vijeka prevladavale su male farme, tad su bogati venecijanski aristokrati pokupovali zemlju i otjerali seljake sa zemlje.
Tek nakon Drugog svjetskog rata pokrenuta je transformacija Piombina iz sela u grad, tad su proradile dvije tvornice remena, 1947. - Felsina, a 1950. - Berica.

Izvori

Vanjske veze

 Comune di Piombino Dese (službene stranice)  

Naselja u provinciji Padova
Naselja u regiji Veneto